กระทรวงวัฒนธรรมเผยผลสำรวจเด็กและเยาวชนไทยกว่าร้อยละ 74 ทราบถึงความสำคัญของวันมาฆบูชา และตั้งใจตักบาตรทำบุญยึดหลักธรรมมาใช้ในการดำเนินชีวิต
นายวีระ โรจน์พจนรัตน์ รัฐมนตรีว่าการกระทรวงวัฒนธรรม เปิดเผยว่าได้ร่วมกับสวนดุสิตโพล มหาวิทยาลัยสวนดุสิต สำรวจความคิดเห็นเด็กและประชาชนหัวข้อ “วันมาฆบูชา” สำคัญอย่างไร โดยพบว่า ร้อยละ 74 ทราบว่าถึงความสำคัญว่า เป็นวันที่พระสัมมาสัมพุทธเจ้าทรงแสดงโอวาทปาติโมกข์แก่พระสงฆ์เป็นครั้งแรก มีพระสงฆ์ 1,250 รูปมาประชุมกันโดยมิได้นัดหมาย โดยกว่าร้อยละ 56 ตั้งใจไปตักบาตร รองลงมาทำบุญ ลด ละ เลิก อบายมุข เวียนเทียน ฟังธรรมเทศนา ส่วนหลักธรรมที่จะนำมายึดถือปฏิบัติ ได้แก่ การถือศีล 5 กว่าร้อยละ 72 และกว่าร้อยละ 44 ยึดหลักโอวาทปาฎิโมกข์          สำหรับปัญหาเกี่ยวกับพระพุทธศาสนาที่ต้องเร่งแก้ไขคือ ด้านความเชื่อ ความศรัทธา ปัญหาการเผยแพร่สื่อด้านลบ ปัญหาแต่งกายเลียนแบบพระสงฆ์  และเห็นว่าควรจัดกิจกรรมส่งเสริมและรณรงค์ให้เด็กและเยาวชนคนรุ่นใหม่ ทำความดี เข้าวัด ปฏิบัติธรรม ใช้บุคคลที่มีชื่อเสียงร่วมเชิญชวน ส่งเสริมเด็กนักเรียนให้มีโอกาสเข้าร่วมกิจกรรมทางศาสนาอย่างสม่ำเสมอ สืบสานและฟื้นฟู การประกวดสวดมนต์ แข่งขันตอบปัญหาธรรมะ การปฏิบัติธรรม และการนั่งสมาธิ ปรับเนื้อหาการเรียนสอนด้านพระพุทธศาสนาให้เข้ากับยุคสมัยมากขึ้น